Aktivitky pre deti 4.triedy

30.3-3.4.2020 Téma týždňa: Na gazdovskom dvore

Milí rodičia!

 Ukončili sme týždeň rozprávkový a ja s veľmi zaujímavým príbehom tučniakov. Odporúčam si ho s deťmi pozrieť, ak máte HBO. V archíve-Penguins-DISNEY NATURE -natočený v roku 2019 . Na tému, ktorá nás ako triedu čaká ,je už na stránkach iných tried veľa aktivít, takže kľudne si z nich môžete vybrať ,ak sa Vám páčia a inšpirovať sa pri Vašej kreativite. Veď máme mamky šikovnice. Je to aj tak na Vašej slobodnej vôli ako chcete v tomto ťažkom období prežiť svoje chvíle s deťmi. Určite sa nechceme vnucovať a obťažovať Vás. Ak máte chuť prísť na stránku prídete a motivujete sa, ak nie ,chápeme, že viac času musíte obetovať školákom.Zo srdca si prajeme, aby sme sa v zdraví dočkali ozajstného stretnutia ,zatiaľ pomáha táto školská stránka ,ale aj náš spoločný Messenger ,kde Vám posielame tiež námety zaujímavých aktivít pre Vaše aj naše dzecatká.

Vzdelávacia oblasť : Človek a svet práce- Pomôžte deťom pri vytváraní domčekov pre domáce zvieratká- maštaľ, kurín, búda ,ohrady zo skladačiek alebo z kartónu. Podporte fantáziu detí pri využití pomôcok ,predmetov a materiálu ,ktorý nájdu deti v domácnosti. Nezabudnite klásť otázky a pomáhať s odpoveďami napr.: Ako sa volá domček v ktorom býva pes,sliepka,kôň....a nezabudnite ich pochváliť pri snaživosti a tvorivosti.So mnou by si pri práci aj zaspievali: Pod horou,pod horou,čierne psíča breše; Hijo heta na koníčku......a ak budete chcieť, pošlite foto ,ako Vám posielam z aktivít v triede ja.

 Jazyk a komunikácia: Prečítajte deťom rozprávku o hociktorom domácom zvieratku, podľa výberu z Vašej knižnice a potom nech ono pomocou ilustráciiív knihe, reprodukuje dej rozprávočky a charakterizuje hlavnú postavu a jej konanie....s Vašou pomocou....Ako sa volá rozprávková kniha,z ktorej ste vybrali príbeh? Aké zvieratko bolo hlavnou postavou? Odmenou pre mňa bude fotka s knihou...

 Matematika a práca s informáciami: Didaktická hra- Skrývačka s pomocou predložiek: Úlohou je nájsť plyšové zvieratko v izbe podľa popisu polohy pomocou predložiek, ktoré budete hovoriť vy....vpredu,vzadu,hore,dole,pred,za,na; ukážte a vysvetlite......keď zvládne a pochopí všetky, vymeňte sa. Nech skrýva zvieratko ono .Môžete využiť celý byt alebo domček.....za dobrého počasia aj záhradu a meniť aj plyš.zvier. Nezabudnite každý úspech oceniť pochvalou... Mojou odmenou bude zajko na messengri ,ktorého polovicu prekreslíte vy a druhú dokončí Vaše decuľo .Vopred ďakujem za spoluprácu.

Zdravie a pohyb: Hádzanie a chytanie ľahkej lopty v kruhu- celá rodinka,alebo vo dvojici.....hádžeme dolným oblúkom a pri chytaní obidvoma rukami menujeme s pomocou rodičov postupne všetky známe druhy domácich zvierat....obmenou môže byť veľkosť lopty ,na záhrade môžeme použiť aj nafukovaciu.......v relaxačnej oddychovej chvíľke vysvetlite deťom rozdiel medzi domácimi zvier. a voľne žijúcimi ....obmenou môže byť slovo ,ktoré vystihuje úžitok dom. zvierat /živočíchov/ napr. sliepka-vajíčka,koza-mlieko,ovca-vlna,syr,bryndza....Mojou odmenou bude pieseň na messengri : Cukrový zámok –Viete prečo táto? Lebo deti maju uhádnuť, ktoré domáce zvieratká sa v nej vyskytli a koľko ich tam spolu bolo...Deti môžu na messengri,ak by sa náhodou nudili poslať počet hviezdičkami...

Umenie a kultúra: Hudobná výchova-Rytmizácia- Naše deti maju veľmi radi

ľudovú pieseň : Pod horou ,pod horou,čierne psíča breše....Určite ju všetci poznáte....Zaspievajte melódiu, nech uhádnu o akú ide a aké zvieratko domáce sa tam spomína. Umožnite deťom mamky, vybrať si z vašej kuchyne predmety- rytmické nástroje ,jasné také ,aby to prežili Vaši susedia a zahrajte si a zaspievajte ..Ak budete chcieť ,aj túto Vám nahrám..Prvú na gitare a túto na harmonike ,veď hudba aj v smútku pomáha...prežiť..Piesní a skladieb o zvieratkách je na youtube habadej, ale budem rada,keď

si spomeniete aj na tú moju zhudobnenú báseň : Po zimnom spánku- Po vypočutí, dajte im hádanku: Na aké zvieratká sa tam deti hrajú? Domáce ,alebo voľne žijúce?Pri druhom sledovaní ,nech pomenúvavajú a spoznávajú zvieratká, teda deti v maskách...adresu pridám

 Prajem Vám príjemnú zábavu s deťmi a výber aktivít aj keď v smutnom a vážnom čase .Deti za to nemôžu ,kde sme sa ocitli ,tak sa snažme im ten čas oživiť ,spestriť ,my sa snažíme tiež. Na záver Vám ešte posielam z mojej najmilšiej knihy tieto hádanky:

 Mama spí ,chráni dietky ,na lúke sa pasú všetky.

V potoku sa osviežia ,za gunárom pobežia.

 Čo je to? Húsatká

 Vykračujú za mamou, v rade chôdzou čaptavou.

 Vo vode sa máčajú, rybky, žabky hľadajú.

Čo je to? Káčatká

 Zavčas rána hlasno budí po dedinách všetkých ľudí.

 Na hlave vždy hrebeň nosí, parádny je, chodí bosý.

 Čo je to? Kohút

 S pozdravom Ľubi



